CELEX: 62014FN0094
Language: sk
Date: 2014-09-15 00:00:00
Title: Vec F-94/14: Žaloba podaná 15. septembra 2014 – ZZ/ECB

12.1.2015   
            
            
               SK
            
            
               Úradný vestník Európskej únie
            
            
               C 7/49
            
         Žaloba podaná 15. septembra 2014 – ZZ/ECB
   (Vec F-94/14)
   (2015/C 007/57)
   Jazyk konania: francúzština
   
      Účastníci konania
   
   
      Žalobca: ZZ (v zastúpení: L. Levi a M. Vandenbussche)
   
      Žalovaná: Európska centrálna banka (ECB)
   
      Predmet a opis sporu
   
   Zrušenie rozhodnutia výkonnej rady ECB o neposkytnutí dodatočného zvýšenia platu žalobcovi v roku 2014 v rámci každoročného preskúmania miezd a odmien
   
      Návrhy žalobcu
   
   
               —
            
            
               zrušiť rozhodnutie výkonnej rady prijaté 25. februára 2014 a oznámené zamestnancom 3. marca 2014, ktorým sa žalobcovi v roku 2014 nepriznáva dodatočné zvýšenie platu,
            
         
               —
            
            
               zrušiť rozhodnutie prijaté 1. júla 2014 a doručené 7. júla 2014 o zamietnutí osobitného opravného prostriedku,
            
         
               —
            
            
               v prípade potreby zrušiť rozhodnutie príslušného vedúceho oddelenia/GR-H, ktorým nezvážil ani nenavrhol dodatočné zvýšenie platu žalobcu, implicitne oznámené rozhodnutím výkonnej rady z 25. februára 2014 a rozhodnutím o zamietnutí osobitného opravného prostriedku z 1. júla 2014,
            
         
               —
            
            
               zaviazal ECB na náhradu majetkovej ujmy spočívajúcej v strate možnosti získania dodatočného zvýšenia platu v roku 2014 vyčíslenú na 51  962 eur alebo alternatívne zrušiť konanie vedúce k prijatiu rozhodnutia z 25. februára 2014 a uložiť ECB povinnosť začať nové konanie týkajúce sa poskytnutia dodatočného zvýšenia platu v roku 2014,
            
         
               —
            
            
               nahradiť nemajetkovú ujmu vyčíslenú ex aequo et bono na 5  000 eur,
            
         
               —
            
            
               zaviazať žalovanú na náhradu všetkých trov konania.